Proiect

**GUVERNUL REPUBLICII MOLDOVA**

**HOTĂRÂRE** nr.\_\_\_\_\_\_\_

din\_\_\_\_\_\_\_\_\_\_\_\_\_\_\_\_2023

**сu privire la aprobarea proiectului de lege pentru modificarea Legii nr. 156/1998 privind sistemul public de pensii**

Guvernul HOTĂRĂȘTE:

Se aprobă şi se prezintă Parlamentului spre examinare proiectul de lege pentru modificarea Legii nr. 156/1998 privind sistemul public de pensii.

**PRIM-MINISTRU Dorin RECEAN**

**Contrasemnează:**

**Ministrul muncii**

**și protecției sociale                          Alexei BUZU**

**Ministrul finanțelor                                      Veronica SIREȚEANU**

*Proiect*

**PARLAMENTUL REPUBLICII MOLDOVA**

**LEGE**

**pentru modificarea Legii nr. 156/1998 privind sistemul public de pensii**

Parlamentul adoptă prezenta lege organică.

**Art. I.** – Legea nr. 156/1998 privind sistemul public de pensii (republicată în Monitorul Oficial al Republicii Moldova, 2004, nr. 42–44, art. 247), cu modificările ulterioare, se modifică după cum urmează:

1. Articolul 24 alineatul (1) va avea următorul cuprins:

**,,**(1) Pensia de urmaş se acordă dacă persoana decedată beneficia de pensie pentru limită de vârstă, pensie de dizabilitate, pensie specialăori îndeplinea condiţiile pentru obţinerea unei pensii de dizabilitate prevăzute la capitolul II secţiunea 3 din prezenta lege.”.

2. Articolul 26:

alineatul (1) va avea următorul cuprins:

,,(1) Pensia de urmaş se calculează după cum urmează:

a) în cazul în care întreţinătorul era beneficiar de pensie pentru limită de vârstă sau pensie de dizabilitate severă se stabileşte procentual din pensia pentru limită de vârstă sau pensia de dizabilitate severă aflată în plată sau actualizată, după caz. Cuantumul pensiei de urmaş se calculează în mărime de 50% pentru fiecare urmaş.

b) în cazul în care întreţinătorul nu era beneficiar de pensie sau era beneficiar de pensie specială sau pensie de dizabilitate accentuată sau medie se stabileşte procentual din pensia potenţială calculată pentru dizabilitate severă. Cuantumul pensiei de urmaş se calculează în mărime de 50% pentru fiecare urmaş.

se completează cu alineatul (12) cu următorul cuprins:

,,(12) În cazul în care, întreţinătorul beneficiar de pensie specială, la data decesului a întrunit condiţiile pentru stabilirea pensiei pentru limită de vârstă, prevăzute de prezenta lege, pensia de urmaş se stabileşte procentual din pensia potenţială calculată pentru limită de vârstă.”.

**Art. II.** – (1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul, în termen de 3 luni de la data publicării prezentei legi în Monitorul Oficial al Republicii Moldova, va aduce actele sale normative în concordanţă cu aceasta.

**PREŞEDINTELE PARLAMENTULUI Igor GROSU**